Tiroler Almkäse

Tiroler Almkäse edo Tiroler Alpkäse Europa mailan Jatorri Deitura Babestua (JDB) duen Austriako gazta bat da. Tirolen ekoizten da, alpeetako larreetan bazkatu diren behien esne osoa erabiliz; landaredi alpinoak ematen dio behi horien esneari, eta ondorioz gaztari, bere zapore bereizgarria. Alpkäse izena Innsbruck-etik mendebaldera dauden Tirolgo mendiguneetakoa da. Almkäse, berriz, Tirolgo haranetan erabiltzen den izena da. JDBren etiketa bereizgarriak "Tiroler Almkäse/Tiroler Alpkäse – Jatorrizko Deitura Babestua" jarri behar du.

% 45eko koipe-edukia du. Lau hilabete eta erditik sei hilabetera ontzen da. Azken produktua ogi itxurakoa da, ez adreilu formakoa, 30 eta 60 kilo arteko pisua du, eta xerratan saltzen da. Azala sendoa da, kolore marroi-horixkakoa. Pasta biguna da, boli kolore uniformekoa, zulo txikiekin. Zaporea aromatikoa eta pikantea da.

Gazta tradizionala da hau, eta XVI. mendearen bigarren erdian Tirolen gazta-ekoizpena eskala handian zegoen dokumentatuta jada, esne ekoizpenean soberan geratutakoak gazta egiteko bide horretatik kontserbatuz.

 Kanpo estekak 

Kategoria:Behi esnedun gaztak
Kategoria:Austriako gaztak